Чаму яны могуць узьнікнуць, лейтэнант не паведаміў, а толькі параўнаў сваю працу з працай мытніка. Мікалаю, праўда, яшчэ не даводзілася затрымліваць угоншчыкаў, толькі нецьвярозых кіроўцаў. А вось адзін ягоны падначалены сёлета затрымаў угоншчыка і быў узнагароджаны прэміяй. Дарэчы, адбылося гэта ў непрацоўны час — проста заўважыў падазроную асобу побач з аўтамабілем, прасачыў за ім і схапіў злодзея на месцы злачынства. Я спытаўся ў лейтэнанта: а на што разьлічваць тым, каму не пашанцуе на ўвагу такога пільнага міліцыянта?